গবাদিপশুর কারণে এ অঞ্চলে উন্নত জাতের ঘাস চাষ করা হয়। শীত মৌসুমে প্রচুর পরিমাণে মৌসুমী এবং স্থায়ী ঘাস উৎপাদিত হয়। গো-চারণ ভূমিতে এ এলাকার গবাদি প্রাণি প্রায় ছয় মাস মাঠে চড়ে বেড়িয়ে কাঁচা ঘাস খায়। এ সময় দুধের উৎপাদন ২/৩ গুণ বৃদ্ধি পায়। দেশের অন্যান্য এলাকার চেয়ে এ উপজেলায় অনেক বেশী দুধ উৎপাদন হয় বলে এ উপজেলাকে দুধের রাজধানি বলা হয়। এখানকার উৎপাদিত দুধ এলাকার চাহিদা মিটিয়ে ঢাকা, চট্টগ্রাম,সিলেট সহ সারা দেশে সরবরাহ করা হয়। এ এলাকাটি দুধের প্রাচুর্যের কারণে এখানে মিল্ক ভিটা, প্রাণ, ব্র্যাক আড়ং, আকিজ, ইগলু, আফতাব সহ বিভিন্ন দুগ্ধ প্রক্রিয়াজাতকরণ ও সরবরাহকারী শিল্প প্রতিষ্ঠান গড়ে উঠেছে।